আসছে না শীত, ঠান্ডায় বাধা ঘূর্ণিঝড়! সপ্তাহান্তে দক্ষিণবঙ্গে আরও চড়বে পারদ

কলকাতা: শহরে শীতের ঝলক। ভোর–সকালেই সোশ্যাল মিডিয়ায় ভরে গেছে শিশির–ঢাকা ঘাস, ধোঁয়া–ওঠা চায়ের কাপ আর শীতের ফ্যাশন–ফটোতে। কিন্তু নভেম্বর শেষ হতে গেলও সেই ভাবে এসেও আসছে না শীত! জাঁকিয়ে ঠান্ডার দেখা নেই। আলিপুর আবহাওয়া দফতর জানাচ্ছে হালকা উত্তুরে হাওয়া আর পরিষ্কার আকাশে একধাক্কায় কমেছে পারদ। কিন্তু শুক্রবার থেকে তাপমাত্রা (Temperature Rise) কিছুটা উর্ধ্বমুখী! তবে দিন-রাতের তাপমাত্রা স্বাভাবিকের উপরে যাবে না। কলকাতার তাপমাত্রা ১৭ ডিগ্রির মধ্যে থাকবে। উত্তরবঙ্গে শীতের আমেজ বজায় থাকবে। ৬ ডিগ্রির কাছে থাকবে দার্জিলিংয়ের তাপমাত্রা।

দক্ষিণ-পশ্চিম উপসাগরে তৈরি গভীর নিম্নচাপ বৃহস্পতিবার রাতেই রূপ নিল নতুন ঘূর্ণিঝড়, দিটওয়ায়। আলিপুর আবহাওয়া দফতর জানাচ্ছে, এই ঝড়ের সরাসরি প্রভাব পশ্চিমবঙ্গে না পড়লেও দক্ষিণবঙ্গ (West Bengal weather) জুড়ে তাপমাত্রা হু-হু করে বেড়েছে। আগামী কয়েক দিন রাতের পারদ আরও চড়বে বলে পূর্বাভাস (Weather update today)। ভোরের দিকে কুয়াশাও দেখা দিতে পারে। অন্যদিকে আজ কলকাতার (Kolkata) সর্বোচ্চ তাপমাত্রা থাকতে পারে ২৮ ডিগ্রি সেলসিয়াসের আশেপাশে। সর্বনিম্ন তাপমাত্রা থাকতে পারে ১৯ ডিগ্রিতে। তবে জাঁকিয়ে ঠান্ডা পড়তে আরও বেশ কিছুটা সময় লাগতে পারে বলেই হাওয়া অফিস সূত্রে খবর।

আরও পড়ুন: বাংলাদেশ সীমান্তে কাঁটাতার ঘেরার কাজে দেরি, ফের সময় চাইল রাজ্য

হাওয়া অফিস জানিয়েছে, আগামী দু-তিন দিনে দক্ষিণবঙ্গে অন্তত ২ থেকে ৩ ডিগ্রি তাপমাত্রা বাড়বে। তাপমাত্রার (West Bengal Weather Update) ওঠানামাতে দক্ষিণবঙ্গের সব জেলাতেই কুয়াশার সম্ভাবনা রয়েছে। উপকূলবর্তী জেলাগুলিতে কুয়াশার সম্ভাবনা সবথেকে বেশি। সপ্তাহান্তে পারদ স্বাভাবিকের কাছাকাছি থাকবে! আজ সকালে কলকাতার তাপমান ১৭.৩ ডিগ্রি সেলসিয়াস। যা স্বাভাবিক তাপমাত্রার থেকে ০.২ ডিগ্রি কম। সোমবার থেকে ফের পারদ নিম্নমুখী হবে। দক্ষিণবঙ্গে আপাতত বৃষ্টির কোনও সম্ভাবনা নেই। উত্তরবঙ্গের আবহাওয়াও শুষ্ক থাকবে। শীতের আমেজ চলবে। তাপমাত্রার বড়সড় কোনও পরিবর্তন নেই। দার্জিলিংয়ের ৬ ডিগ্রি সেলসিয়াসের ঘরে পারদ। বৃষ্টির সম্ভাবনা নেই। কোচবিহার, জলপাইগুড়ি ও আলিপুরদুয়ারে কুয়াশার সম্ভাবনা বেশি।

অন্য খবর দেখুন

The post আসছে না শীত, ঠান্ডায় বাধা ঘূর্ণিঝড়! সপ্তাহান্তে দক্ষিণবঙ্গে আরও চড়বে পারদ first appeared on KolkataTV.

The post আসছে না শীত, ঠান্ডায় বাধা ঘূর্ণিঝড়! সপ্তাহান্তে দক্ষিণবঙ্গে আরও চড়বে পারদ appeared first on KolkataTV.